Google kompaniyasi Skype va Facetime’ga raqobatchi bo‘ladigan dasturni chiqardi

Google kompaniyasi videoqo‘ng‘iroqlar uchun mo‘ljallangan Duo dasturini rasman taqdim etdi, deb yozadi Meduza. Dasturdan iOS va Android qurilmalar orqali foydalanish mumkin.

 Skrinshot: YouTube
Duo’ning o‘ziga xos jihatlaridan biri qo‘ng‘iroqqa javob berilishidan oldinoq qo‘ng‘iroq qilayotgan kishining telefonidagi tasvirni ko‘rsatish funksiyasining mavjudligidir.
Duo’ning chiqarilishi haqida 2016-yil mayidayoq ma’lum qilingan edi. Dastur iOS’dagi Facetime servisining yaqqol raqobatchisi hisoblanadi, unda ham shunga o‘xshash funksiyalar mavjud.
Google’ning videoqo‘ng‘iroqlarni amalga oshirish mumkin bo‘lgan Hangouts servisi ham bor. Duo chiqqani bilan eski servis o‘z ishini davom ettiraveradi.